விலாயத் உசைன் கான்

உஸ்தாத் விலாயத் உசேன் கான் (Vilayat Hussain Khan) (1895-1962) ஒரு இந்தியப் பரம்பரியப் பாடகரும் ஆக்ரா கரானாவை (பாடும் பாணி) சேர்ந்த ஆசிரியருமாவார். "பிரண் பியா" என்ற புனைப் பெயரில் பல இராகங்களை இயற்றினார்.

பயிற்சி 
விலாயத் கான் தனது தந்தை நாதன் கானிடமிருந்து பாரம்பரிய இசையில் தனது ஆரம்ப பயிற்சியைப் பெற்றார். தனது தந்தை இறந்த பிறகு, தனது மாமாக்கள் கல்லன் கான், முகமது பக்ச் ஆகியோரிடம் பயிற்சி பெற்றார். புகழ்பெற்ற இசைக்கலைஞர் பயாசு கான் இவருக்கு பயிற்சி அளித்தார்.

மாணவர்கள் 
இவரது மாணவர்களில் மோகுபாய் குர்திகர், யச்பால், செகநாத்புவ புரோகித், மேனகா சிரோத்கர் (ஷோபா குருதுவின் தாய்), இரத்னகாந்த் ராம்நத்கர், இராம் மராத்தே, கஜானன்ராவ் ஜோஷி, கிரிஜா கேல்கர் ஆகியோர் அடங்குவர். இவரது மகன் யூனுஸ் உசைன் கான் ஆக்ரா கரானாவில் ஒரு முக்கிய நபராவார்.

குறிப்புகள் 

1962 இறப்புகள்
1895 பிறப்புகள்